CELEX: 32010R0471
Language: hr
Date: 2010-05-31 00:00:00
Title: Uredba Komisije (EU) br. 471/2010 od 31. svibnja 2010. o izmjeni Uredbe (EZ) br. 1235/2008 u pogledu popisa trećih zemalja iz kojih određeni poljoprivredni proizvodi dobiveni ekološkom proizvodnjom moraju potjecati da bi se mogli stavljati na tržište u Uniji  Tekst značajan za EGP

15/Sv. 013
            
            
               HR
            
            
               Službeni list Europske unije
            
            
               92
            
         32010R0471
   
               L 134/1
            
            
               SLUŽBENI LIST EUROPSKE UNIJE
            
            
               31.05.2010.
            
         
      UREDBA KOMISIJE (EU) br. 471/2010
   od 31. svibnja 2010.
   o izmjeni Uredbe (EZ) br. 1235/2008 u pogledu popisa trećih zemalja iz kojih određeni poljoprivredni proizvodi dobiveni ekološkom proizvodnjom moraju potjecati da bi se mogli stavljati na tržište u Uniji
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavak 2.,
   budući da:
   
               (1)
            
            
               U skladu s člankom 33. stavkom 2. Uredbe (EZ) br. 834/2007, u Prilogu III. Uredbi Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (2) uspostavlja se popis trećih zemalja u kojima su sustav proizvodnje i mjere kontrole za ekološku proizvodnju priznati kao ekvivalentni onima određenim tom Uredbom. U skladu s novim zahtjevima i informacijama koje je Komisija primila od trećih zemalja od zadnje objave popisa, trebalo bi uzeti u obzir neke izmjene i dodati ih ili umetnuti na popis.
            
         
               (2)
            
            
               Australska tijela obavijestila su Komisiju da je jedna kontrolna ustanova restrukturirana te da je promijenila ime. Australska tijela dostavila su Komisiji potrebna jamstva da restrukturirana kontrolna ustanova ispunjava preduvjete određene člankom 8. stavkom 2. Uredbe (EZ) br. 1235/2008.
            
         
               (3)
            
            
               Neki poljoprivredni proizvodi uvezeni iz Japana trenutačno se stavljaju na tržište Unije u skladu s prijelaznim pravilima iz članka 19. Uredbe (EZ) br. 1235/2008. Japan je dostavio zahtjev Komisiji za uključenje na popis iz Priloga III. toj Uredbi i dostavio je informacije koje se zahtijevaju u skladu s člancima 7. i 8. te Uredbe. Proučavanje tih informacija i naknadna rasprava s japanskim tijelima doveli su do zaključka da su u toj zemlji pravila koja uređuju proizvodnju i kontrole ekološke proizvodnje ekvivalentna onima koje propisuje Uredba (EZ) br. 834/2007. Komisija je na licu mjesta provela provjeru pravila proizvodnje i kontrolnih mjera koje se stvarno primjenjuju u Japanu kako je predviđeno člankom 33. stavkom 2. Uredbe (EZ) br. 834/2007. Slijedom toga, Komisija bi trebala uključiti Japan na popis predviđen u Prilogu III. Uredbi (EZ) br. 1235/2008.
            
         
               (4)
            
            
               Uredbu (EZ) br. 1235/2008 bi trebalo stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Regulatornog odbora za ekološku proizvodnju,
            
         DONIJELA JE OVU UREDBU:
   Članak 1.
   Prilog III. Uredbi (EZ) br. 1235/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. svibnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 189, 20.7.2007., str. 1.
   
      (2)  SL L 334, 12.12.2008., str. 25.
   PRILOG
   Prilog III. Uredbi (EZ) br. 1235/2008 mijenja se kako slijedi:
   
               1.
            
            
               u točki 5. teksta koji se odnosi na Australiju, četvrta alineja zamjenjuje se sljedećim:
               
                           „—
                        
                        
                           NASAA Certified Organic (NCO), www.nasaa.com.au”.
                        
                     
         
               2.
            
            
               iza teksta koji se odnosi na Izrael, umeće se sljedeći tekst:
               „JAPAN
               1.   Kategorije proizvoda: 
               
                           (a)
                        
                        
                           neprerađeni ratarski usjevi i biljni reprodukcijski materijal i sjeme za uzgoj;
                        
                     
                           (b)
                        
                        
                           prerađeni poljoprivredni proizvodi za uporabu kao hrana uglavnom sastavljeni od jednog ili više sastojaka biljnog podrijetla.
                        
                     2.   Podrijetlo: proizvodi kategorije 1 (a) i ekološki uzgojeni sastojci u proizvodima kategorije 1 (b) koji su uzgojeni u Japanu.
               3.   Standardi proizvodnje: Japanese Agricultural Standard for Organic Plants (notificarea nr. 1605 din 27 octombrie 2005 a Ministerului Agriculturii, Pădurilor și Pescuitului) și Japanese Agricultural Standard for Organic Processed Foods (notificarea nr. 1606 din 27 octombrie 2005 a Ministerului Agriculturii, Pădurilor și Pescuitului).
               4.   Nadležna tijela: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html și Food and Agricultural Materials Inspection Center (FAMIC), www.famic.go.jp
               5.   Kontrolne ustanove: 
               
                           —
                        
                        
                           Hyogo prefectural Organic Agriculture Society (HOAS), www.hyoyuken.org
                        
                     
                           —
                        
                        
                           AFAS Certification Center Co., Ltd, www.afasseq.com
                        
                     
                           —
                        
                        
                           NPO Kagoshima Organic Agriculture Association, www.koaa.or.jp
                        
                     
                           —
                        
                        
                           Center of Japan Organic Farmers Group, www.yu-ki.or.jp
                        
                     
                           —
                        
                        
                           Japan Organic & Natural Foods Association, http://jona-japan.org/organic
                        
                     
                           —
                        
                        
                           Ecocert-QAI Japan Ltd, http://ecocert.qai.jp
                        
                     
                           —
                        
                        
                           Japan Certification Services, Inc., www.pure-foods.co.jp
                        
                     
                           —
                        
                        
                           OCIA Japan, www.ocia-jp.com
                        
                     
                           —
                        
                        
                           Overseas Merchandise Inspection Co., Ltd, www.omicnet.com/index.html.en
                        
                     
                           —
                        
                        
                           Organic Farming Promotion Association, www3.ocn.ne.jp/~yusuikyo
                        
                     
                           —
                        
                        
                           ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net
                        
                     
                           —
                        
                        
                           Environmentally Friendly Rice Network, www.epfnetwork.org/okome
                        
                     
                           —
                        
                        
                           Ooita Prefecture Organic Agricultural Research Center, www.d-b.ne.jp/oitayuki
                        
                     6.   Tijela za izdavanje potvrda: kao u točki 5.
               7.   Trajanje uključenja: 30. lipnja 2013.”.